Document ID: 31988D0237

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Μαρτίου 1988
για την έγκριση προγράμματος γεωργικής ανάπτυξης των νησιών της Σκωτίας σύμφωνα με τον κανονισμό (ΕΟΚ) αριθ. 1402/86
(Το κείμενο στην αγγλική γλώσσα είναι το μόνο αυθεντικό)
(88/237/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1402/86 του Συμβουλίου της 6ης Μαΐου 1986 που θεσπίζει κοινή ενέργεια για την προώθηση της γεωργίας των νησιών της Σκωτίας στα δυτικά των βορείων και δυτικών ακτών της, εκτός από τα Western Isles (Outer Hebrides) (1), και ιδίως το άρθρο 8,
Εκτιμώντας:
ότι η κυβέρνηση του Ηνωμένου Βασιλείου διαβίβασε στην Επιτροπή, στις 4 Νοεμβρίου 1987, πρόγραμμα γεωργικής ανάπτυξης των νησιών της Σκωτίας·
ότι το εν λόγω πρόγραμμα περιλαμβάνει όλα τα στοιχεία που απαριθμούνται στο άρθρο 2 του κανονισμού (ΕΟΚ) αριθ. 1502/86, τα οποία εξασφαλίζουν την επίτευξη των στόχων του εν λόγω κανονισμού·
ότι σύμφωνα με το άρθρο 6 του κανονισμού (ΕΟΚ) αριθ. 1402/86 είναι απαραίτητο να καθορισθεί, σε συμφωνία με το Ηνωμένο Βασίλειο, ο τρόπος με τον οποίο θα πρέπει να παρέχεται περιοδική ενημέρωση σχετικά με την πρόοδο των εργασιών του προγράμματος·
ότι έχει ζητηθεί η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) σχετικά με τις χρηματοδοτικές πτυχές του ζητήματος·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα γεωργικής ανάπτυξης των νησιών της Σκωτίας, το οποίο διαβιβάστηκε από την κυβέρνηση του Ηνωμένου Βασιλείου στις 4 Νοεμβρίου 1987, σύμφωνα με τον κανονισμό (ΕΟΚ) αριθ. 1402/86.
Άρθρο 2
Σύμφωνα με το άρθρο 6 του κανονισμού (ΕΟΚ) αριθ. 1402/86 ο τρόπος με τον οποίο θα πρέπει να παρέχεται περιοδική ενημέρωση από το Ηνωμένο Βασίλειο σχετικά με την πρόοδο των εργασιών του προγράμματος καθορίζεται ως ακολούθως:
Η κυβέρνηση του Ηνωμένου Βασιλείου υποβάλλει γραπτή έκθεση κάθε χρόνο, πριν από τις 31 Ιουλίου, στην οποία θα επισημαίνεται η πρόοδος όσον αφορά την εφαρμογή του προγράμματος και θα περιλαμβάνει τα ακόλουθα στοιχεία:
1. Πρόγραμμα ανάπτυξης των γεωργικών εκμεταλλεύσεων
- Αριθμός αιτήσεων.
- Αριθμός των εγκεκριμένων σχεδίων διαχείρισης γεωργικών εκμεταλλεύσεων.
- Συνολική εγκεκριμένη ενίσχυση, από την οποία:
- έγγειος βελτίωση,
- κτίρια της γεωργικής εκμετάλλευσης,
- γεωργικά μηχανήματα της εκμετάλλευσης,
- αγροτικός τουρισμός,
- χειροτεχνία και άλλες συμπληρωματικές δραστηριότητες,
- αποθήκευση και διάθεση των απορριμμάτων της γεωργικής εκμετάλλευσης,
- Επιφάνεια του εγκεκριμένου εγγειοβελτιωτικού έργου.
- Σύνολο ληφθείσας βοήθειας, από την οποία:
- έγγειος βελτίωση,
- κτίρια της γεωργικής εκμετάλλευσης,
- γεωργικά μηχανήματα της εκμετάλλευσης,
- αγροτικός τουρισμός,
- χειροτεχνία και άλλες συμπληρωματικές δραστηριότητες,
- αποθήκευση και διάθεση των απορριμμάτων της γεωργικής εκμετάλλευσης.
2. Περιβαλλοντολογικά μέτρα
- Αριθμός των γεωργικών σχεδίων που περιλαμβάνουν τα περιβαλλοντολογικά μέτρα.
- Επιφάνεια της γης στην οποία εφαρμόζονται τα περιβαλλοντολογικά μέτρα.
- Συνολική ενίσχυση που καταβάλλεται για περιβαλλοντολογικά μέτρα.
3. Ανάπτυξη του ζωικού κεφαλαίου
α) Μέτρο για τις αγέλες βοοειδών:
- αριθμός των γεωργικών εκμεταλλεύσεων που συμμετέχουν,
- αριθμός νεαρών αγελάδων εξαιρετικής ποιότητας που συγκροτούν αγέλη εκτροφής,
- συνολική ενίσχυση που καταβάλλεται.
β) Μέτρα για την ανάπτυξη των προβατοειδών:
- αριθμός των γεωργικών εκμεταλλεύσεων που συμμετέχουν,
- αριθμός αμνών εξαιρετικής ποιότητας που συγκροτούν ποίμνιο εκτροφής,
- συνολική ενίσχυση που καταβάλλεται.
γ) Υγειονομικό μέτρο για τα αποθέματα:
- αριθμός των γεωργών που συμμετέχουν,
- συνολική ενίσχυση που καταβάλλεται.
4. Εκτροφή ιχθύων κάθε είδους
- Αριθμός των εκμεταλλεύσεων που συμμετέχουν.
- Ποσό της ενίσχυσης που καταβάλλεται.
- Προβολή της παραγωγής.
5. Κυματοθραύστες, εσχάρες καθελκύσεως και συναφείς διευκολύνσεις
- Αριθμός των κυματοθραυστών, των εσχάρων καθελκύσεως και των συναφών διευκολύνσεων που εγκρίθηκαν για να τύχουν ενίσχυσης.
- Ποσό της εγκριθείσας ενίσχυσης.
- Ενίσχυση που καταβάλλεται.
6. Ενίσχυση για τις κατοικίες μικροκτηματιών
- Αριθμός των γεωργικών εκμεταλλεύσεων/αγροκτημάτων που συμμετέχουν.
- Ποσό της ενίσχυσης που καταβάλλεται.
7. Δραστηριότητες της ομάδας του προγράμματος.
Άρθρο 3
Με κοινή συμφωνία μεταξύ της Επιτροπής και της κυβέρνησης του Ηνωμένου Βασιλείου συνίσταται επιτροπή παρακολούθησης με σκοπό να βοηθήσει την εφαρμογή του κοινού μέτρου.
Άρθρο 4
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 8 Μαρτίου 1988.

Labels: 18
6